Olav Aslakson Versto

Olav Aslakson Versto (1892–1977), vanligvis bare Olav Versto, var en norsk småbruker og Arbeiderpartiet-politiker fra Vinje. Han var stortingsrepresentant fra Telemark i åtte perioder fra 1928 til 1961. 
 Liv og virke 
Han var småbruker på gården Sudbø i Ytre Vinje, og arbeidet i unge år (1906–1924) på vei, anlegg og som tømmerfløter.
Versto var medlem av Vinje kommunestyre og formannskap 1919–37 og 1947–1955. Mellom 1931 og 1937 var han varaordfører. Han var også medlem av Telemark fylkesstyre i 1945, og hadde en rekke verv lokalt og regionalt: kraftverksstyre, Telemark landbruksselskap og kommunale nemnder. På riksplan var han styremedlem i Norges Hypotekbank 1945-1964 (styreformann fra 1957), styreformann i Lånekassa for jordbrukere 1945-1957, og styremedlem i Norges Småbruks- og Bustadbank 1957-1964. Versto var en av pådriverne for utbygging av Tokke kraftverk.

Han var far til stortingsmannen Aslak Versto og bestefar til journalistene Olav Versto og Astrid Versto.

Han ble utnevnt til ridder av 1. klasse av St. Olavs Orden i 1965.

Referanser

 Eksterne lenker 





Kategori:Stortingsrepresentanter fra Ap
Kategori:Stortingsrepresentanter for Telemark
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Lokalpolitikere i Vinje
Kategori:Ap-politikere i Telemark
Kategori:Riddere av 1. klasse av St. Olavs Orden
Kategori:Personer fra Vinje kommune